Joe Flizzow

Johan Ishak (lahir 16 Oktober 1979) atau lebih dikenali sebagai Joe Flizzow atau The President merupakan penyanyi, penulis lagu, penerbit muzik dan usahawan Malaysia. Beliau merupakan bekas ahli Too Phat yang kini bergerak solo. Sebagai artis solo, Joe telah memenangi beberapa anugerah berprestij seperti Anugerah Juara Lagu dan Anugerah Industri Muzik. Beliau juga merupakan anak kepada bekas penyampai berita TV3, Ishak Nengah.

Kerjaya solo

President (2008)
Setelah pembabitan dengan Too Phat, beliau menceburi bidang muzik sebagai artis solo pada tahun 2008. Album sulung solo beliau, President mula dipasarkan pada 31 Disember 2008 oleh Warner Music Malaysia. Album tersebut menampilkan kolaborasi dengan artis-artis seperti Hady Mirza dan Terry Tye Lee dari Singapura, Thaitanium (Thailand), Joeniar Arief (Indonesia), MC Jin (Amerika Syarikat) dan Phlowtron dari Malaysia.

Havoc (2013)
Pada 7 November 2013, album Havoc telah dilancarkan. Album Havoc merupakan kesinambungan kepada President dan menampilkan sebanyak 14 buah lagu Bahasa Melayu dengan kerjasama Amy Search, Rossa, Altimet, SonaOne, Syaheed, Ajai, DJ Biggie dan Yasin Sulaiman. Single pertama dari album tersebut, Havoc berjaya mengungguli carta iTunes Malaysia. Pada awal tahun 2015, lagu Apa Khabar yang dipetik dari album Havoc telah dinobatkan sebagai lagu terbaik Anugerah Juara Lagu ke-29. Selain itu, lagu Apa Khabar turut memenangi anugerah Lagu Hip Hop Terbaik di Anugerah Industri Muzik ke-21, manakala lagu Havoc tercalon dalam kategori yang sama.

Usahawan
Joe merupakan pengasas dan pemilik bersama Kartel Records. Antara artis-artis yang bernaung di bawah Kartel Records adalah seperti Altimet, Micbandits, Muzique, SonaOne, Richard Jansen, Ila Damiaa, DJ Cza and Sakti. Selain muzik, Joe turut menceburi bidang bisnes dengan perusahaan seperti Joe’s Barbershop dan Joe’s Kitchen yang terletak di Subang Jaya.

Kehidupan Peribadi
Pada tanggal 26 Jun 2020, Joe akhirnya menamatkan zaman bujang dengan mengikat hubungan dengan kekasihnya yang juga merupakan bekas pengurus Primeworks Distribution, Marini Ramlan setelah saling berkenalan 15 tahun yang lalu di mana mereka mula menjalinkan hubungan pada tahun 2016.

Aktivisme
Pada 16 April 2018, Joe Flizzow bersama beberapa selebriti tempatan lain termasuk Hans Isaac, Awal Ashaari, Neelofa, Maya Karin, Nora Danish, Scha Al-Yahya dan Kavita Sidhu turut serta untuk kempen menentang buli siber dan penyebaran berita palsu di media sosial.

Diskografi
President (2010)
Havoc (2013)

Filemografi

Filem
 Tahun Tajuk Watak  Catatan 2013 Kisah Paling Gangster   Komposer muzik tema 2016 Pekak  Penolak 2018 Pulang  Dikreditkan penghargaan, sebagai Johan Ishak 2019 Ejen Ali: The Movie  Dikreditkan terima kasih khas, sebagai Johan Ishak 2025 Badak Dirinya sendiri  Penampilan khas 

 Televisyen 
 Tahun Tajuk Peranan Saluran TV  Catatan2015Anugerah Juara Lagu ke-29Juara Lagu "Apa Khabar"TV3Duet bersama SonaOne 2023 Anugerah Juara Lagu ke-37  Naib Juara Lagu "Satu Malam Di Temasek" 

Rujukan

Pautan luar





Kategori:Penyanyi lelaki Malaysia
Kategori:Pelakon lelaki Malaysia
Kategori:Orang hidup
Kategori:Kelahiran 1979
Kategori:Orang dari Kuala Lumpur
Kategori:Orang dari Johor
Kategori:Penyanyi bahasa Inggeris di Malaysia
Kategori:Orang Malaysia berketurunan Melayu
Kategori:Muslim Malaysia
Kategori:Penggubah lagu Malaysia
Kategori:Penulis lirik Malaysia
Kategori:Penerbit rakaman Malaysia